Lietuvos Respublikos diplomatinių atstovybių ir konsulinių įstaigų ekonominių funkcijų vykdymo taisyklių

1 priedas

**(Aktualios ekonominės informacijos suvestinės forma)**

**LR ambasada Suomijoje**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Lietuvos Respublikos diplomatinės atstovybės ar konsulinės įstaigos pavadinimas)

**AKTUALIOS EKONOMINĖS INFORMACIJOS SUVESTINĖ**

\_\_\_\_\_\_\_\_\_\_\_2023-03.31-04.07\_\_\_\_\_\_\_\_\_

(Data)

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis | Pastabos |
| Aktuali informacija | | | |
| 23-04-03 | "Danske Bank" vyriausiasis ekonomistas Pasi Kuoppamäki teigia, kad parlamentinių rinkimų rezultatai pranašauja griežtesnę Suomijos ekonominę politiką. | <https://www.hs.fi/talous/art-2000009496230.html> | "Danske Bank" vyriausiasis ekonomistas Pasi Kuoppamäki teigia, kad parlamentinių rinkimų rezultatai pranašauja griežtesnę ekonominę politiką. P. Orpo vadovaujama Koalicijos partija, laimėjusi 48 vietas, tapo didžiausia FI partija Parlamente. Suomių partija - antra (46 vietos), o SDP – trečia (43 vietos). Koalicijos partijai dvi galimybės: kurti vyriausybę su „Tikraisiais suomiais(TS)“ arba su SDP. Ekonominės politikos skirtumai su SDP yra dideli. Pastaroji rinkimų kampanijoje ne labai sutiko tartis dėl išlaidų mažinimo. Kaip ir SDP, konservatoriai nenorėtų griežtinti progresinių mokesčių tikintis, kad ekonomikos augimas pats išspręs problemas, bet norėtų mažinti išlaidas ir imtis ryžtingų veiksmų subalansuojant viešuosius finansus. Prognozuojama, kad ekonominės politikos požiūriu būtų lengviau sudaryti konservatorių ir TS vyriausybę nei konservatorių ir SDP. Gyventojų susirūpinimas dėl valstybės įsiskolinimo ir rinkimų rezultatai lems ek. politikos krypties keitimą. Nacionalinė koalicija ir SDP taip pat pasisako už didesnį dabartinės vyriausybės vykdytą išlaidų karpymą, tačiau jų mokesčių politika išliktų griežta. Todėl, veikiausiai, su TS būtų lengviau rasti bendrą ekonominės politikos liniją, nors ir čia yra nuomonių skirtumų. Nepaisant to, kad SDP vadovaujamos vyriausybės metu FI buvo sukurta naujų darbo vietų, tačiau valstybė labiau įsiskolino. Nauja vyriausybė turėtų siekti viešųjų finansų balanso ir verslumo didinimo, tačiau kai kurie apkarpymai, žinoma, reikštų didesnį finansinį trūkumą. Atsižvelgiant į sveikesnę Suomijos kredito reitingų ateitį ir valstybės skolos palūkanų naštą, dabartinėje ekonominėje situacijoje nauja vyriausybė turėtų imtis struktūrinių reformų. |
| 23-04-03 | FI miškų pramonės bendrovė UPM užbaigė pasitraukimą iš RU | <https://www.hs.fi/talous/art-2000009496178.html> | FI miškų pramonės bendrovė UPM informavo, kad jos pasitraukimas iš RU užbaigtas. Teigiama, kad dabar parduoti visi bendrovės verslai "Gungnir Wooden Products Trading", įskaitant Čudovo faneros gamyklą. Šalys esą susitarė neskelbti sandorio detalių. |
| 23-04-03 | Ieškoma būdų kaip spręsti kilusius nesutarimus tarp FI gynybos pajėgų ir vėjo jėgainių parkų vystytojų interesų rytų Suomijoje | <https://www.hs.fi/talous/art-2000009472497.html> | Ministerijų užsakytame tyrime siūlomi būdai, kaip padidinti vėjo energijos statybą rytų FI. Vėjo jėgainių parkai yra sutelkti vakarinėje šalies dalyje. Jei vakarų FI savivaldybės gauna naudą iš žaliosios pertvarkos, tai rytų FI iš vėjo jėgainių negauna nei pajamų iš nekilnojamojo turto mokesčio, nei susilaukia investicijų į elektrines. Energetikos planai dažnai žlunga dėl neigiamų FI gynybos pajėgų pareiškimų, nes vėjo jėgainės esą trukdo gynybos pajėgų radarų veiklai. Šiai problemai spręsti Ekonomikos ir užimtumo, gynybos ir Aplinkos ministerijos 2022 m. rugsėjį buvo paskyrusios likvidatorių, kuris nagrinėjo, kaip pagerinti vėjo jėgainių statybų efektyvumą rytų FI. Jo tyrimo pagrindu pasiūlyta priimti kompensavimo įstatymą, kuris leistų gynybos pajėgoms įsigyjant naujas sistemas ir įrangą kompensuoti vėjo jėgainių padarytą žalą radarų stebėjimui ir tuo pačiu leistų išlaikyti bent jau dabartinius stebėjimo pajėgumus. Tikimasi, kad naujos technologijos padės išspręsti vėjo energijos ir radarų derinimo problemas. Idėja ta, jog negalima reikalauti, kad FI gynybos pajėgos turėtų investuoti į privataus verslo rėmimą. Vis dėlto, ataskaitoje tiesiogiai nenurodyta, ar kompensacijos būtų gaunamos iš valstybės iždo, ar iš vėjo energiją gaminančių įmonių. Generalinio štabo inžinierius Jussi Karhila nėra teigiamai nusiteikęs dėl pateikto pasiūlymo spręsti šį klausimą tokiu keliu. |
| 23-04-03 | FI nominavo kandidatę į Tarptautinės jūrų organizacijos (IMO) generalinės sekretorės pareigas. | <https://lvm.fi/-/kansliapaallikko-minna-kivimaki-ehdolla-imo-n-paasihteeriksi> https://lvm.fi/en/-/permanent-secretary-minna-kivimaki-a-candidate-for-secretary-general-of-the-international-maritime-organization | FI Susisiekimo ir komunikacijos nuolatinė sekretorė Minna Kivimäki nominuota FI kandidate į Tarptautinės jūrų organizacijos (IMO) generalinės sekretorės pareigas. Iš viso į šį postą pretenduoja 7 kandidatai. Naująjį generalinį sekretorių IMO Taryba rinks 2023 m. liepos 18 d., o 2023 m. pabaigoje jį patvirtins IMO Asamblėja. Išrinktas gen. sekretorius pradės eiti pareigas 2024 m. sausio 1 d. FI yra šios organizacijos narė nuo 1959 m. 04 04 FI Susisiekimo ir komunikacijos ministerijos bryfinge informuota, kad FI siekia būti išrinkta į tarptautinę jūrų organizacijos (IMO) tarybos C kategorijoje narius 2024-2025 m. Rinkimai vyks per 33-ją šios organizacijos sesiją 2023 m. |
| 23-04-04 | "Danske Bank" prognozuoja geresnes FI ekonomikos augimo perspektyvas | <https://www.hs.fi/talous/art-2000009498579.html> | "Danske Bank" prognozuoja geresnes FI ekonomikos augimo perspektyvas. Vis dėlto, augimas išliks vangus, o centrinės valdžios įsiskolinimas tęsis. Prognozuojama, kad šalies BVP šiemet trauksis 0,2%. Anksčiau prognozuotas nuosmukio tempas - 0,7%. 2024 m. tikimasi 0,9% augimo. Teigiama, kad pastaraisiais mėnesiais ekonomikos perspektyvos tapo pozityvesnės, išvengta energetikos krizės, FI eksporto rinkos ekonominės perspektyvos išliko geresnėmis nei tikėtąsi. Tačiau nesitikima ekonomikos grįžimo į spartų augimą. Besitęsianti infliacija mažina vartotojų perkamąją galią, o kylančios palūkanų normos ilguoju laikotarpiu stabdo ekonomikos raidą. Trumpuoju laikotarpiu tikimasi vangaus eksporto užsakymų srauto. Palūkanų normų našta slopins vartotojų paklausą ir stabdys investicijas. Infliacijos lėtėjimas užtruks ilgiau nei manyta. 2023 m. jos numatomas tempas 5,5%, 2024 m. – 2,1%. "Danske" šiemet prognozuoja 4,1% pajamų lygio augimą. 2024 m. pajamų lygis kils sparčiau nei infliacija (3,7%). Prognozuojama, kad per ateinančius kelerius metus nepriklausomai nuo būsimos vyriausybės sudėties, viešojo sektoriaus įsiskolinimas išliks. Finansų ministerijos vertinimu, per šią parlamento kadenciją valdžios sektoriaus finansus vertėtų pakoreguoti 6 mlrd. EUR, o per kitą – 3 mlrd EUR. |
| 23-04-04 | Tikrųjų suomių pirmininkė R. Purra pabrėžė, kad Konservatorių partija turi keisti savo klimato kaitos politiką, be to, turi būti sugriežtinta imigracijos politika. | <https://www.is.fi/politiikka/art-2000009497083.html>  <https://yle.fi/a/74-20025794> | „Tikrųjų suomių“(TS) partijos pirmininkė R. Purra pabrėžė, kad koalicijos partija turi keisti šalies klimato kaitos politiką ir griežtinti imigracijos politiką. TS siūlo perkelti CO2 neutralumo įgyvendinimo planą iš 2035 m. į 2050 m. TS iškilimas ir didelis gautų balsų skaičius rodo, kad tikrai yra nepasitenkinimas esama klimato politikos linija. TS netinka spartėjanti menkai apmokama vadinamoji „socialinės apsaugos imigracija. Vietoje jos TS yra pasirengusi priimti politinius sprendimus, kad būtų pritraukiami išsilavinę imigrantai ir tinkami talentai. TS yra siekia subalansuoti valdžios sektoriaus finansus per ateinančias dvejas vyriausybės kadencijas. Tam reikės labai didelių pastangų mažinant vyriausybės išlaidas. |
| 23-04-04 | FI narystė NATO gali būti didžiausias sėkmė būsto rinkai rytų FI per pastaruosius 50 metų. | <https://www.hs.fi/talous/art-2000009498843.html> | Nekilnojamojo turto agentų teigimu, FI narystė NATO gali būti didžiausias sėkmė būsto rinkai rytų FI per pastaruosius 50 metų. FI nekilnojamojo turto agentų generalinis direktorius Jussi Mannerberg prognozuoja, kad galimas NATO bazės įkūrimas atitiktų didelio pramonės klasterio atvykimą. Bazės įkūrimas būtų tolygus didelės gamyklos statybai regione. Tai pat tai būtų didžiulis postūmis savivaldybių gyvybingumui, nes tikriausiai ten būtų investuojama į infrastruktūrą, o taip pat didėtų paslaugų poreikis rajone ir būtų sukurtos naujos darbo vietos rytų FI. Pasak J. Mannerberg, panašus pokytis buvo pastebėtas po 2004 m., kai BV įstojo į NATO. Bet tai būsto rinkoje bus galima pamatyti, kai bus priimtas toks sprendimas. |
| 23-04-04 | Suomijoje auga bankrotų skaičius, ypač statybų sektoriuje. | <https://www.hs.fi/talous/art-2000009500344.html> | Dramatiškai auga bankrotų skaičius statybų sektoriuje. Per tris mėnesius bankrutavo daugiau nei 150 statybos įmonių, iš kurių 1/3 buvo pastačiusios būstus. 04 02 676 įmonės buvo paskelbtos bankrutavusiomis. Šis skaičius yra didžiausias per 15 metų ir net 30% didesnis nei 2022 m. Bankroto bangos buvo tikimasi jau 2020 m. pavasarį, kai FI užklupo koronaviruso pandemija. Tuo metu bankroto šuolio nebuvo, tačiau dabar, kai pandemija baigėsi, FI statybos įmonių problemos kaupiasi. Š.m. pradžioje taip pat bankrutavo 86 mažmeninės prekybos įmonės ir apie 60 restoranų. |
| 23-04-04 | 2030-aisiais keisis Suomijos keleivių vežimo geležinkeliais organizavimas. | <https://lvm.fi/-/arviomuistio-lausuttavana-henkilojunaliikenteen-jarjestaminen-muuttuu-2030-luvulla> | FI Susisiekimo ministerija paragino teikti pastabas dėl 2030-ųjų keleivinių geležinkelių paslaugų vertinimo memorandumo. Jis suteikia bazines žinias priimti sprendimus dėl keleivinio geležinkelių eismo organizavimo 2030-aisiais. Pastabas dėl memorandumo galima teikti iki 05 19. Viešosiomis lėšomis finansuojamas keleivinių geležinkelių eismas 2031 m. turės būti reorganizuotas, kad būtų pasiekti sutarti su ES tikslai. Dabartinės keleivių vežimo geležinkeliais paslaugų sutartys baigia galioti 2030 m. Būsima vyriausybė ne vėliau kaip 2024 m. turės nustatyti gaires dėl būsimų keleivinių geležinkelių rinkų ir paslaugų. FI turi būti sukurtos vienodos konkurencijos sąlygos. Pagal šiuo metu galiojančią pirkimų sutartį valstybė perpirks keleivinių traukinių eismą iš VR už 34,9 mln. EUR. Dabartinis susitarimas nustos galioti 2030 m. ir jis nebegalės būti atnaujintas, nes kaip ES narė FI yra įsipareigojusi skelbti konkursus dėl keleivinių traukinių paslaugų. Siūloma, kad FI Susisiekimo ministerija paslaugų organizavimą 2030 m. parengtų 2023–2025 m. Keleivių vežimo konkursai būtų vykdomi 2026-2028 m. Transporto konkursai prasidėtų 2031 m. Tvarkaraštis ir etapai bus tikslinami projekto eigoje. Konkursas dėl keleivinio transporto vyktų 2026–2028 m. |
| 23-04-04 | Suomija ir Prancūzija pasirašė naują mokesčių sutartį, kuria siekiama panaikinti dvigubą pajamų mokesčių apmokestinimą bei užkirsti kelią mokesčių vengimui. | <https://valtioneuvosto.fi/-/10623/suomi-ja-ranska-allekirjoittivat-uuden-verosopimuksen> | Suomija ir Prancūzija pasirašė naują mokesčių sutartį, kuria siekiama panaikinti dvigubą pajamų mokesčių apmokestinimą bei užkirsti kelią mokesčių vengimui. Jį pasirašė FI FM Annika Saarikko ir FR ambasadorė Agnès Cukierman. Šiuo susitarimu keičiamas gautų už nevalstybinę tarnybą pensijų apmokestinimas. Pagal ją FI taip pat bus leidžiama apmokestinti pensijas mokamas iš FI į FR už nevalstybinę tarnybą. Tokiais atvejais išimties tvarka kilmės šalis panaikina dvigubą apmokestinimą, t. y. Prancūzijoje sumokėtas mokestis už pensiją, kurį moka FI Prancūzijoje gyvenančiam asmeniui, atimamas iš FR sumokėto mokesčio už FI sumokėtą pensiją. Asmenims, kurie sutarties pasirašymo metu gyveno vienoje iš susitariančiųjų valstybėje, o pensiją gavo iš kitos, toliau bus taikoma 1970 m. sutartis, t. y. pensija bus apmokestinama tik pagal asmens gyvenamąją vietą toje valstybėje. Naujasis susitarimas taip pat pakeis dividendų portfelio apmokestinimą. Pagal jį dividendų pajamų šaltinio šaliai bus suteikta teisė taikyti 15% išskaičiuojamąjį mokestį portfelio dividendams. Metodas, naudojamas dvigubam apmokestinimui panaikinti, taip pat bus pakeistas atleidimo nuo mokesčio metodu prie kompensavimo metodo pagal dabartinę FI mokesčių sutarčių politiką. |
| 23-04-04 | FI Ekonomikos ir užimtumo ministerija paskelbė Darbo grupės išvadas dėl verslo situacijos šalyje – bendrovių situacija išlieka stabili, nors globalus neapibrėžtumas neigiamai veikia verslo pasitikėjimą. | <https://valtioneuvosto.fi/-/1410877/toimialojen-tilanne-tyoryhman-viimeinen-tilannekuva-yritysten-tilanne-on-edelleen-vakaa-maailmantilanteen-epavarmuus-painaa-yritysten-luottamusta> | FI Ekonomikos ir užimtumo ministerijos paskirta darbo grupė įvertino įmonių situaciją dėl energetikos krizės. Anot jos, įmonių padėtis FI vis dar vidutiniškai gera ir stabili, tačiau situacijos neapibrėžtumas pasaulyje neigiamai veikia verslo pasitikėjimą. Energijos kainos, didesnės palūkanų normos ir didelė infliacija mažina verslo pasitikėjimą. Bendra reali FI įmonių apyvarta buvo didesnė nei 2019 m. Daugelio sektorių apyvarta 2022 m., lyginant su atitinkamu 2019 m. laikotarpiu, buvo teigiama ir nė vienoje pramonės šakoje ji ženkliai nepablogėjo. Beveik visose pramonės šakose realusis darbo užmokestis smuko žemiau 2019 m. atitinkamo laikotarpio lygio. Pagrindinė priežastis - infliacija, aplenkusi darbo užmokesčio augimą. Atleidimų iš darbo mąstas kiek didesnis nei įprastai. 2023 m. vasarį buvo inicijuoti 303 bankrotai, t.y. 109 daugiau nei atitinkamu 2022 m. laikotarpiu. 2022 m. 4-jį ketvirtį pagrindine ek. augimo kliūtimi tapo paklausos sumažėjimas. Verslo augimo kliūtimi išlieka kvalifikuotos darbo jėgos stoka. Remiantis mažų ir vidutinių įmonių (MVĮ) vertinimu, 2023 m. pavasarį jų finansavimo situacija išlieka ganėtinai gera, o bendras vaizdas pakito menkai, nors įmonių ir vartotojų veikloje buvo pastebimi neapibrėžtumas, didėjantis sąnaudų lygis, infliacija ir kt. veiksniai. Nemažai įmonių vertina, kad kreditų politika sugriežtėjo. Per likusį metų laikotarpį su mokumo problemomis susiduriančių įmonių skaičius neišaugo. 2023 m. 1-ąjį pusmetį įmonės ženkliai mažiau pageidavo kreditų nei atitinkamu 2022 m. laikotarpiu. Taip pat daugiau nei pusė respondentų mano, kad kreditų paklausa pavasarį mažės. Taip esą sąlygoja blogėjanti ekonominė padėtis ir perspektyvos. |
| 23-04-05 | Tikėtina, kad Helsinkio laivų statykla netrukus turės naują šeimininką. Kanados įmonė ketina ją perpirkti iš RU verslininkų. | <https://www.hs.fi/talous/art-2000009476310.html> <https://www.hs.fi/talous/art-2000009501827.html> | Kanados įmonė „Davie“ planuoja pirkti Helsinkio laivų statyklą (HLS) iš rusų, kuri patiria finansinių sunkumų dėl sankcijų RU. HLS specializuojasi ledlaužių ir specialių laivų statymu skirtų dirbti arktinėmis sąlygoms. Jei pavyks užbaigti sandorį, bus sukurta pirmaujanti pasaulyje Arkties ledlaužių bendrovė. Šiuo metu HLS tebepriklauso Kipro investicinei bendrovei "Algador Holdings", kurią įsteigė RU verslininkai R. Bagautdinov ir V. Kasjanenko. Rugsėjį FI URM neišdavė eksporto leidimo RU kasybos ir metalų bendrovės "Nornickel" užsakytam ledlaužiui. Nors nei HLS, nei jos savininkams nebuvo pritaikytos jokios sankcijos, bet dėl ES įvestų sankcijų RU tapo nebeįmanoma parduoti statykloje pastatytų laivų RU ir dėl to statyklai iškilo didelės finansinės problemos. Bendrovės "Davie" pranešime informavo, kad ji, besideranti dėl HLS įsigijimo, pasirašė 20 metų sutartį su Kanados valstybe. Pasak jo, susitarimas apima mažiausiai 5,8 mlrd. EUR vertės laivų statybos užsakymus. "Davie" taip pat specializuojasi ledlaužių, kruizinių, o taip pat ir karo laivų statyboje. |
| 23-04-05 | FI valstybinė skrydžių bendrovė "Finnair" nuo gegužės pradžios nutraukia skrydžius į Tamperę ir Turku | <https://www.hs.fi/talous/art-2000009502244.html> | FI valstybinė oro linijų bendrovė "Finnair" nuo 05 mėn. nutrauks ir ankstyvuosius skrydžius į Tamperę ir Turku. Ir pakeis juos autobusų reisais. Tam, kad būtų sumažintas CO2 išmetimas šiais maršrutais, "Finnair" jau ankščiau buvo pakeitusi vidurdienio skrydžius autobusų reisais. Finnair" tinklo viceprezidentas Perttu Jolma pranešime spaudai tvirtina, kad tai reikalinga buvo padaryti dėl to, kad skrydžiai trumpi, emisija didelė, o keleivių skaičius ganėtinai mažas (skrydžių užimtumas ~35%). |
| 23-04-05 | FI Gynybos administracija investuoja į prisitaikymą prie klimato kaitos | <https://valtioneuvosto.fi/-/puolustushallinto-panostaa-ilmastonmuutokseen-sopeutumiseen> | FI gynybos administracija investuoja į prisitaikymą prie klimato kaitos. FI GM pranešė, kad paskelbė pirmąjį bendrą gynybos administracijos prisitaikymo prie klimato kaitos planą. Planas papildo gynybos administracijos ilgalaikį darbą energetikos ir klimato srityse, o klimato rizikos valdymas tampa konkretesnis nei anksčiau. Jame nustatyti 4 klimato kaitos poveikiui atsparūs ir energetiškai pažangūs gynybos užtikrinimo tikslai: 1. atsižvelgti į klimato kaitą ir jos padarinius planuojant ir įgyvendinant veiklą; 2. Pritaikyti veiklos aplinkos prie besikeičiančio klimato; 3. Prisitaikyti prie energetikos krizės ir pasirengti energijos trūkumui; 4. Valdyti rizikas sveikatai. Siūlomų priemonių tiksliniai metai - 2030 m., tačiau ES nustatytas ilgalaikis tikslas - 2050 m. |
| 23-04-05 | Paskelbtas raginimas teikti projektus, kuriuose daugiausia dėmesio skiriama klimato srities ekspertinėms žinioms ir jų diegimui žemės naudojimo sektoriuje. | <https://valtioneuvosto.fi/-/1410837/maankayttosektorin-ilmasto-osaamiseen-ja-tiedon-jalkauttamiseen-keskittyva-hankehaku-on-auennut> | FI ŽŪM paskelbė naują raginimą nuo 04.04 iki 04.28 teikti paraiškas finansuoti projektus, kuriais bus siekiama ugdyti žemės naudojimo sektoriaus subjektų kompetenciją, konsultavimą, mokymą ir komunikaciją. Jie taps žemės ūkyje išmetamo CO2 kiekio mažinimo veiksmų dokumentų rinkinio dalimi. Projektų tikslas – panaudoti jau parengtą informaciją ir padidinti klimato politikos veiksmingumą žemės naudojimo sektoriuje. 2020 m. sukurta organizacija "Vejantis CO2" finansavo jai virš 100 projektų, per kuriuos gauta naujos informacijos apie klimato kaitos švelninimą ir prisitaikymą prie jos. |
| 23-04-06 | "Danske Bank" sumažino būsto kainų pokyčių prognozę | <https://www.hs.fi/talous/art-2000009504558.html> | "Danske Bank" sumažino būsto kainų pokyčių prognozę, nes asmenys, pasiėmę būsto paskolas ir tie, kurie įsigo būstą pirmą kartą, susiduria su didele infliacija ir kylančiomis palūkanų normomis. 04 06 paskelbtoje būsto rinkos apžvalgoje bankas prognozuoja, kad būsto kainos šiemet kris 5,5% (ankstesnėje prognozėje - 4%). 2024 m. bankas prognozuoja, kad būsto kainos kils 4% vietoje 3%. Tačiau "Danske Bank" prognozuoja, kad būsto rinka gali imti kilti jau 2023 m. pabaigoje. Taip yra dėl pagerėjusios padėties ir mažėjančio tikrumo dėl palūkanų normų pokyčių. Banko vyriausiojo ekonomisto Pasi Kuoppamäki teigimu, FI š.m. pradžioje vartotojų pasitikėjimas ekonomika šiek tiek atsigavo, tačiau ketinančių įsigyti būstą vis dar yra mažai. Tikėtina, kad pavasarį būsto pardavimai augs sezoniškai, tačiau, žvelgiant į bendrą vaizdą, rinka vis tiek išliks vangi. Vis dėlto, šio banko prognozė pozityvesnė nei prieš mėnesį paskelbta "Handelsbanken". Jis prognozavo, kad senų būstų kainos š.m. FI sumažės 7,0%, o 2024 m. kils 1,5%. |
| 23-04-06 | Suomijos Gynybos ministerijos nuolatinis sekr. Esa Pulkkinen 04 10-14 dalyvaus FI gynybos pramonės eksporto skatinimo misijoje Brazilijoje ir Argentinoje | <https://valtioneuvosto.fi/en/-/permanent-secretary-pulkkinen-to-visit-south-america> | FI Gynybos ministerijos nuolatinis sekr. Esa Pulkkinen 04 10-14 dalyvaus FI gynybos pramonės eksporto skatinimo misijoje Brazilijoje ir Argentinoje. Rio de Žaneire jis aplankys LAAD Defence & Security parodą, kurioje dalyvaus gynybos pramonės ir gynybos administracijos atstovai iš daugiau nei 75 šalių. Be to, jis susitiks su abiejų šalių gynybos administracijos ir gynybos pajėgų atstovais. Numatomi susitikimai su: Brazilijos gynybos ministru José Múcio Monteiro Filho ir kariuomenės, karinio jūrų laivyno ir oro pajėgų vadais, su Peru gynybos ministru Jorge Chávezu Cresta, Argentinos gynybos ministerijos atstovais ir mokslo, technologijų ir inovacijų ministru Danieliu Fernando Filmu. Buenos Airėse sekr. Pulkkinen susitiks su Argentinos gynybos ministerijos atstovais ir mokslo, technologijų ir inovacijų ministru Danieliu Fernando Filmu. |

Parengė Viktoras Gudavičius

Suderinta: LR Ambasadorius Suomijoje Giedrius Kazakevičius

Patarėjas Viktoras Gudavičius, Tel.:+358 40 801 0195, [viktoras.gudavicius@urm.lt](mailto:viktoras.gudavicius@urm.lt)

(Lietuvos Respublikos diplomatinės atstovybės ar konsulinės įstaigos darbuotojo

pareigos, vardas pavardė, telefono numeris, el. paštas)